Qalat Siman
Qalat Siman, tidligere by ca. 30 km NV for Aleppo i det nordvestlige Syrien. Her levede Simon Søjlehelgen 412-459, og efter hans død opførtes omkring hans søjle en oktogon og fire store treskibede basilikaer, et baptisterium og et kloster. 
Anlægget var et betydeligt valfartssted, og byggestil og ornamentik i de i dag delvis bevarede bygninger fik stor betydning for senere europæisk arkitektur.